nahid-hub/BLUGE-bengali-wikipedia-section-title-prediction huggingface dataset:
রহমান সাংবাদিক হিসেবে তার কর্মজীবন শুরু করেন। তিনি "অর্ধসাপ্তাহিক পাকিস্তান", "দৈনিক জিন্দেগী", "দৈনিক ইনসাফ" এবং "দৈনিক মিল্লাত"-এর সংবাদ বিভাগে কর্মরত ছিলেন। ১৯৫৩ সালের জানুয়ারি মাসে তিনি ঢাকাস্ত ব্রিটিশ ইনফরমেশন সার্ভিসে সম্পাদক পদে নিযুক্ত হন। তার নেতৃত্বে ১২ জন সাংবাদিকসহ প্রেসের আকার বর্ধিত হয়। এই সময়ে তিনি দ্বিভাষী সংবাদ বুলেটিন "পাক্ষিক ব্রিটিশ দর্পণ" এবং ম্যাগাজিন "আজকের কমনওয়েলথ" এর সম্পাদক ছিলেন। ১৯৫৪ থেকে ১৯৫৯ সাল পর্যন্ত তিনি দৈনিক ইত্তেফাকের খণ্ডকালীন উপসম্পাদক হিসেবেও যুক্ত ছিলেন।

১৯৬০ সালের জানুয়ারি মাসে রহমান বিবিসি ওয়ার্ল্ড সার্ভিসের পূর্ব পাকিস্তান বিভাগে যোগ দেন। তিনি বাংলাদেশের স্বাধীনতা যুদ্ধ বিষয়ক সংবাদসমূহের আন্তর্জাতিক পরিবেশনার সমন্বয়ের দায়িত্ব পালন করেন। ১৯৯৪ সালের ফেব্রুয়ারিতে তিনি বিবিসিতে দীর্ঘ ৩৪ বছরের কর্মজীবন শেষে বিবিসি বাংলার উপ-প্রধান পদ থেকে অবসর গ্রহণ করেন। অবসরের পরে তিনি বিভিন্ন ইংরেজি ও বাংলা সংবাদপত্রে কলাম লিখতেন। ২০০৭ সালের মাঝামাঝি থেকে তিনি "দৈনিক নয়া দিগন্ত"-এ কলাম লিখতেন। কলাম লেখা ছাড়াও তিনি কিছু প্রবন্ধ ও অনুবাদ গ্রন্থ রচনা করেছেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন ও মৃত্যু
titleB. প্রারম্ভিক জীবন
titleC. কর্মজীবন
titleD. পুরস্কার ও সম্মাননা
উত্তর: titleC
বাংলা সঙ্গীতের সর্বাপেক্ষ প্রসিদ্ধ ধারাটি হল রবীন্দ্রসংগীত। রবীন্দ্রনাথ ঠাকুর সারা জীবনে ২,২৩০টি গান রচনা করেছিলেন। ভক্তি, প্রেম, প্রকৃতি, দেশাত্মবোধ ইত্যাদি নানা বিষয়কেন্দ্রিক এই গানগুলিই রবীন্দ্রসঙ্গীত বা রবীন্দ্রগান নামে পরিচিত। এই গানগুলির কথায় প্রাচীন হিন্দু ধর্মশাস্ত্র উপনিষদ ও মধ্যযুগীয় বৈষ্ণব পদাবলি ও বাউল গানের প্রভাব গভীর। সুরের দিক থেকে হিন্দুস্তানি ও কর্ণাটিক শাস্ত্রীয় সংগীত, কীর্তন, শ্যামাসংগীত, বাউল গান, এমনকি ইংরেজি, আইরিশ ও স্কটিশ লোকসংগীতেরও প্রভাব রয়েছে রবীন্দ্রনাথের গানে। রবীন্দ্রসঙ্গীতের বিশিষ্ট গায়ক-গায়িকারা হলেন: শান্তিদেব ঘোষ, শৈলজারঞ্জন মজুমদার, হেমন্ত মুখোপাধ্যায়, কণিকা বন্দ্যোপাধ্যায়, দেবব্রত বিশ্বাস, সুচিত্রা মিত্র, পঙ্কজ কুমার মল্লিক, সন্তোষ সেনগুপ্ত, সুবিনয় রায়, চিন্ময় চট্টোপাধ্যায়, অশোকতরু বন্দ্যোপাধ্যায়, সাগর সেন, সুমিত্রা সেন, ঋতু গুহ, পূরবী মুখোপাধ্যায়, পূর্বা দাম, সুশীল মল্লিক, মোহন সিংহ, শর্মিলা রায় পোমো, স্বস্তিকা মুখোপাধ্যায়, ইন্দ্রাণী সেন, স্বাগতালক্ষ্মী দাশগুপ্ত, প্রমিতা মল্লিক, রেজওয়ানা চৌধুরী বন্যা, শ্রাবণী সেন, শাসা ঘোষাল প্রমুখ। বিশেষভাবে উল্লেখ্য, ভারত ও বাংলাদেশ রাষ্ট্রের জাতীয় সংগীত, যথাক্রমে, জনগণমন-অধিনায়ক জয় হে ও আমার সোনার বাংলা গানদুটি রবীন্দ্রসংগীত।

সঠিক অনুচ্ছেদ শিরোনাম কোনটি?
titleA. রবীন্দ্রসঙ্গীত
titleB. বিষ্ণুপুর ঘরানা
titleC. প্রাচীন ও মধ্যযুগীয় ধর্মীয় সংগীত
titleD. বাউল গান
উত্তর: titleA
নবীনগর উপজেলার দক্ষিণাংশে লাউর ফতেপুর ইউনিয়নের অবস্থান। এ ইউনিয়নের পশ্চিমে জিনোদপুর ইউনিয়ন, উত্তরে ইব্রাহিমপুর ইউনিয়ন ও বিটঘর ইউনিয়ন, পূর্বে কাইতলা দক্ষিণ ইউনিয়ন ও কসবা উপজেলার মেহারী ইউনিয়ন, দক্ষিণে কুমিল্লা জেলার মুরাদনগর উপজেলার আন্দিকোট ইউনিয়ন এবং দক্ষিণ-পশ্চিমে কুমিল্লা জেলার মুরাদনগর উপজেলার আকুবপুর ইউনিয়ন অবস্থিত।

সঠিক অনুচ্ছেদ শিরোনাম কোনটি?
titleA. শিক্ষা ব্যবস্থা
titleB. অবস্থান ও সীমানা
titleC. আয়তন
titleD. প্রশাসনিক কাঠামো
উত্তর: titleB
মহান এই মুর্শিদ খাজা এনায়েতপুরী বাংলা ১৩৫৮ সনের ১৮ ফাল্গুন রোববার, ইংরেজি ১৯৫২ সালের ২ মার্চ ইন্তেকাল করলে তার প্রতিষ্ঠিত এনায়েতপুর পাক দরবার শরীফের গদ্দিনশীন পীর হিসেবে দায়িত্বপ্রাপ্ত হন বড় ছেলে আলহাজ্ব হযরত খাজা হাশেম উদ্দিন। তার মৃত্যুর পর এ দায়িত্ব আরেক সন্তান হযরত খাজা মোজাম্মেল হকের উপর ন্যাস্ত করা হয়। পরে তিনি অসুস্থ্য হয়ে ইন্তেকাল করলে খাজা ইউনুছ আলী এনায়েতপুরী এর আরেক ছেলে বর্তমান গদ্দিনশীন হুজুরে পাক হযরত খাজা কামাল উদ্দিন নুহু মিয়া দায়িত্ব গ্রহণ করে ইসলামের শান্তির মর্মবাণী প্রচারে বাবার মতই কাজ করছেন।

সঠিক অনুচ্ছেদ শিরোনাম কোনটি?
titleA. শিক্ষা
titleB. উত্তরাধিকার
titleC. মৃত্যু ও খেলাফত দান
titleD. ব্যক্তিগত জীবন
উত্তর: titleC
বিবিসি বাংলা বিভাগের অনুষ্ঠান এফ.এম, মিডিয়াম ওয়েভ ও শর্টওয়েভে সমগ্র বিশ্বে সম্প্রচারিত হয় লন্ডনের বুশ হাউজের সদর দপ্তর হতে। তাছাড়া ঢাকা, কোলকাতা ব্যুরো অফিসে এ বিভাগের সম্প্রচার ত্বরান্বিত করতে কাজ করছেন অনেক সংবাদকর্মী ও প্রযোজক। রেডিও, ইন্টারনেট, ইন্টারনেট রেডিও এবং ভিডিও এ সকল মাধ্যমেই বিবিসি বাংলা সম্প্রচারিত হচ্ছে।

বাংলাদেশে যেসব শহর থেকে এফ এম প্রচার তরঙ্গে বিবিসি বাংলার অনুষ্ঠান শোনা যায় তার তালিকা নিম্নরূপঃ-
ভারতের যেসব শহরে

সঠিক অনুচ্ছেদ শিরোনাম কোনটি?
titleA. বাংলাদেশ সংলাপ
titleB. ইতিহাস
titleC. সম্প্রচারিত অনুষ্ঠান
titleD. সম্প্রচার
উত্তর: titleD
অনুসারীর সংখ্যা অনুযায়ী খ্রিস্টধর্ম বিশ্বের বৃহত্তম ধর্ম। সারা বিশ্বে প্রায় ২৪০ কোটি খ্রিস্টধর্মের অনুসারী আছে, যা বিশ্ব জনসংখ্যার এক-তৃতীয়াংশ। বিশ্বের দুই-তৃতীয়াংশ রাষ্ট্রে খ্রিস্টধর্ম সংখ্যাগরিষ্ঠ জনগণের ধর্ম। বর্তমান যুগে খ্রিস্টধর্ম বেশ কিছু শাখা বা মন্ডলীতে বিভক্ত। এদের মধ্যে ৫টি প্রধান শাখা হল রোমান ক্যাথলিক মন্ডলী (১৩০ কোটি অনুসারী), প্রতিবাদী মন্ডলী (৯২ কোটি অনুসারী), পূর্বী প্রথানুবর্তী মন্ডলী (২৭ কোটি অনুসারী), প্রাচ্যদেশীয় প্রথানুবর্তী মন্ডলী (৮ কোটি অনুসারী) এবং ইঙ্গ (অ্যাংলিকান) মন্ডলী (৮৫ লক্ষ)। এদের বাইরেও বিশ্বের সর্বত্র ভিন্ন ভিন্ন মতের অনেক মন্ডলী রয়েছে।

সঠিক অনুচ্ছেদ শিরোনাম কোনটি?
titleA. খ্রিস্টানদের বিশ্বাস
titleB. অনুসারীর সংখ্যা ও মন্ডলীসমূহ
titleC. ধর্মগ্রন্থ
titleD. উদ্ভব (যিশুখ্রিস্টের জীবন)
উত্তর: titleB
উইলিয়াম-কেট দম্পত্তির সন্তান প্রিন্স জর্জ হচ্ছেন প্রথম ব্যক্তি, যিনি জন্মের পূর্বেই উইকিপিডিয়া’র নিবন্ধে স্থান পেয়েছেন।

জন্মের পূর্বে ধারণা করা হয়েছে যে, জাতীয় অর্থনীতি এবং জাতীয় সম্মান আরও বৃদ্ধি পাবে। ওয়েলশের সুরকার পল মিলর স্লিপ অন শিরোনামে গানের সুর তৈরী করেন ও গীত রচনা করেন আইরিশ সুরকার ব্রেন্ডন গ্রাহাম। উল্লেখ তার পিতা-মাতা’র বিয়ের গান উবি কারিতাস অ্যাট অ্যামর তিনিই সুর করেছিলেন। শিশুর উপহারস্বরূপ নিউজিল্যান্ডের সুকণ্ঠী গায়িকা হেলে ওয়েস্টেনরা তা রেকর্ড করেন।

রাজকীয় কোষাগার থেকে ১০,০০০ স্টার্লিং সিলভার ক্রাউন (ব্রিটিশ মুদ্রা), যার প্রতিটির মূল্যমান £৫ পাউন্ড এবং ২,০১৩টি ২২ ক্যারটের স্বর্ণমুদ্রা জন্ম স্মারকস্বরূপ প্রকাশ করে। এটি হচ্ছে প্রথম রাজকীয় জন্ম, যেখানে মুদ্রা প্রকাশ করা হয়েছে।


সঠিক অনুচ্ছেদ শিরোনাম কোনটি?
titleA. উপাধি
titleB. জন্ম ইতিহাস
titleC. উল্লেখযোগ্য মাইলফলক
titleD. ঘোষণা পাঠ
উত্তর: titleC
যখন একগুচ্ছ সমান্তরাল আলোকরশ্মি কোন পৃষ্ঠে আপতিত হয়ে প্রতিফলনের পর সমান্তরাল থাকে বা অভিসারী কিংবা অপসারীগুচ্ছে পরিণত হয়, তবে আলোর সেই প্রতিফলনকে নিয়মিত প্রতিফলন বলে। প্রতিফলক পৃষ্ঠ মসৃণ হলে যেমন- সমতল দর্পণে আলোর নিয়মিত প্রতিফলন হয়। এক্ষেত্রে প্রতিটি আলোক রশ্মির আপতন কোণ সমান হয় ও প্রতিফলন কোণগুলোও সমান হয়। গ্রিসের প্রখ্যাত গণিতবিদ এবং ইঞ্জিনিয়ার- সর্বপ্রথম আলোর নিয়মিত প্রতিফলনের ধর্ম লক্ষ্য করেন।

সঠিক অনুচ্ছেদ শিরোনাম কোনটি?
titleA. অভিলম্ব
titleB. ব্যাপ্ত প্রতিফলন
titleC. আপতন বিন্দু
titleD. নিয়মিত প্রতিফলন
উত্তর: titleD
তিনি ২০১২ সাল থেকে মডেলিং করছেন এবং লাকমে ফ্যাশন উইক, ম্যাডাম স্টাইল উইক, ব্লেন্ডার্স প্রাইড বেঙ্গালুরু ফ্যাশন উইক, চেন্নাই ইন্টারন্যাশনাল ফ্যাশন উইক, ভলভো কয়ম্বাটোর ফ্যাশন উইক এবং গীতাঞ্জলি গ্রুপের হয়ে রানওয়ে হেঁটেছেন। এছাড়াও তিনি কিংফিশার আল্ট্রা ফ্যাশন ট্যুর, আন্তর্জাতিক রত্ন এবং জুয়েলারী শো, রানওয়ে শোকেস, ফেমিনা (ভারত) শোকেস, টাইমস ওয়েডিং ফ্যাশন ফিয়েস্টা, গালানি ফ্যাশন শো, আইএনআইএফডি, লখোটিয়া ইনস্টিটিউট অফ ফ্যাশন অ্যান্ড ডিজাইন, কাশ ফ্যাশন শো, আইডিটি এবং টেকনোটেক্স এর অংশ হয়েছেন। তিনি ডিজাইনার অগ্নিমিত্রা পাল, এডি সিং, রকি স্টার, গ্যাভিন মিগুয়েল, অনিতা ডংরে, জেমস ফেরেরিরা, তরুণ ও তেজাস, মেবাজ, হরি আনন্দ, মমতাজ খান, মনোবিরাজ খোসলা, সুমিত দাশ গুপ্ত, অনিতা রেড্ডি, অভিষেক দত্ত, ময়ূর গালানির, জয়া মিশ্র সহ আরো অনেকের সঙ্গে কাজ করেছেন।

সঠিক অনুচ্ছেদ শিরোনাম কোনটি?
titleA. প্রাথমিক জীবন এবং শিক্ষা
titleB. কর্মজীবন
titleC. সুন্দরী প্রতিযোগিতা
titleD. মিস ইন্টারন্যাশনাল ২০১৫
উত্তর: titleB
১২২১ খ্রিষ্টাব্দে মোঙ্গল সম্রাট চেঙ্গিজ খান বামিয়ান আক্রমণ করলে এই উপত্যকায় ইতিহাসের সবচেয়ে ভয়াবহ দিনগুলি আমরা প্রত্যক্ষ করি। খরেজম সাম্রাজ্যের উত্তরাধিকারী ও সদ্য শাসক সুলতান জালাল উদ-দীন মিংবুরনুকে (রাজত্বকাল ১২২০-১২৩১ খ্রিঃ) ধাওয়া করে মোঙ্গল বাহিনী এই উপত্যকায় প্রবেশ করে। কিন্তু এই উপত্যকায় অবরোধ চলাকালীন অবরুদ্ধ দুর্গ থেকে ছোঁড়া একটি তীরে চেঙ্গিজ খানের দ্বিতীয় পুত্র চাঘতাই খানের ছেলে, অর্থাৎ চেঙ্গিজ খানের নাতি মুতুকান'এর মৃত্যু ঘটলে প্রতিশোধস্পৃহায় চেঙ্গিজ খানের নির্দেশে সমগ্র উপত্যকা জুড়ে অভূতপূর্ব ধ্বংসলীলা চালানো হয়। বিজিত শহর ও উপত্যকায় যাতে একটিও মানুষ বেঁচে থাকতে না পারে, তা নিশ্চিত করা হয়। ধ্বংসের তাণ্ডব থেকে এমনকী আশেপাশের অঞ্চলগুলোও রেহাই পায়নি। সমগ্র উপত্যকাতে এমনভাবে ধ্বংসকাণ্ড ও নির্বিচার হত্যালীলা চালানো হয় যে, মৃতদের স্মরণে লোকের মুখে মুখে বামিয়ান শহরের নামই হয়ে যায় দীর্ঘশ্বাসের শহর (শহর-ই-ঘলঘোলা)। বর্তমান বামিয়ান শহরের একেবারে পাশেই ত্রয়োদশ শতাব্দীর এই শহরের ধ্বংসাবশেষ আজও দেখতে পাওয়া যায়। শহর থেকে দশ মাইল দক্ষিণে একটি উঁচু স্থানে শহর-ই-জোহাক'এ উপত্যকা রক্ষার জন্য মূল দুর্গটি অবস্থিত ছিল। ১২২১ খ্রিষ্টাব্দের অবরোধের সময় এখানে প্রায় ৩০০০ লোক ছিল। এটিও সম্পূর্ণ ধ্বংস হয়। এই ভয়াবহ ধ্বংসলীলার পর বেশ কিছু দশক উপত্যকায় আর কোনও জনবসতি গড়ে ওঠেনি। এমনকী এই ঘটনার চল্লিশ বছর পর যখন ঐতিহাসিক জোভাইনি তার ইতিহাস লিখছেন, তখনও পর্যন্ত এই উপত্যকা ছিল জনশূন্য। তবে চেঙ্গিজ খান এখানকার বৌদ্ধ নিদর্শনগুলির কোনও ক্ষতিসাধন করেননি।

এই উপত্যকায় বর্তমানে বসবাসকারী হাজারা জাতির উদ্ভব সম্পর্কে একটি প্রচলিত ধারণা হল, চেঙ্গিজ খান এই উপত্যকার তৎকালীন জনসংখ্যাকে সম্পূর্ণ হত্যা করার পর এই জনশূন্য উপত্যকাকে রক্ষা করার উদ্দেশ্যে একটি মোঙ্গল বাহিনীকে এই উপত্যকায় রেখে যান। এই মোঙ্গল সৈন্যরা ও তাদের দাসীরাই হল বর্তমান হাজারাদের পূর্বসুরী। তাদের 'হাজারা' নামটিও ধারণা করা হয় এসেছে পার্শী শব্দ 'ইয়েক হেজার' (এক হাজার) থেকে। মোঙ্গল সৈন্যদের একেকটি দলে ১০০০ সৈন্য থাকত বলেই হয়তো এই নাম।

সঠিক অনুচ্ছেদ শিরোনাম কোনটি?
titleA. বৌদ্ধ ধর্মের প্রচার ও প্রসার
titleB. ইসলামী শাসন
titleC. চেঙ্গিজ খানের আক্রমণ
titleD. পুনর্বসতি স্থাপন ও আঞ্চলিক গুরুত্ব
উত্তর: titleC
তখন মুসলিম সমাজে শিক্ষাদীক্ষা তেমন ছিল না। শিরক, বেদআত আর কুসংস্কারে আকণ্ঠ নিমজ্জিত ছিল মুসলমানরা। মুসলিম সমাজকে সঠিক পথে পরিচালিত করার ক্ষেত্রে বিশেষ ভূমিকা পালন করেন আল্লামা বায়ামপুরী রহ.। তিনি সিলেটের আনাচে-কানাচে মানুষের মধ্যে ওয়াজ-নসিহত করে বেড়াতেন। সামাজিক নানা অসঙ্গতি, কুসংস্কার ও অনাচারের বিরুদ্ধে ছিলেন সোচ্চার। ধর্মীয় ও বিজ্ঞানভিত্তিক তার জ্ঞানগর্ভ আলোচনা সর্বমহলে জনপ্রিয় ছিল। রমজানে সিলেটের বন্দরবাজার জামে মসজিদে তারাবির পর থেকে সাহরি পর্যন্ত তাফসির ও ওয়াজ নসিহত করতেন। শত শত মুসল্লি রাত জেগে তার উপভোগ্য ও জ্ঞানগর্ভ আলোচনা শুনতেন। অনেকে দূরদূরান্ত থেকে এসে হোটেলে অবস্থান নিতেন তার বয়ান শোনার জন্য। শিক্ষার্থীরা খাতা-কলম নিয়ে তার বয়ান শুনতে বসতো। তার সেই মজলিস হতো সব শ্রেণি-পেশার মানুষের জন্য উন্মুক্ত এক পাঠশালার মতো।

সঠিক অনুচ্ছেদ শিরোনাম কোনটি?
titleA. আধ্যাত্মিক জীবন
titleB. কৃতিত্ব ও সম্মান
titleC. রচনাবলী
titleD. সামাজিক সংস্কার আন্দোলন
উত্তর: titleD
গোপালের সাম্রাজ্যের ব্যাপক প্রসার ঘটান তার পুত্র ধর্মপাল ও পৌত্র দেবপাল। প্রথম দিকে প্রতিহার শাসক বৎসরাজার হাতে ধর্মপাল পরাজিত হয়েছিলেন। পরে রাষ্ট্রকূট রাজা ধ্রুব ধর্মপাল ও বৎসরাজা দুজনকেই পরাজিত করেন। ধ্রুব দাক্ষিণাত্য অঞ্চলে ফিরে গেলে ধর্মপাল উত্তর ভারতে একটি শক্তিশালী সাম্রাজ্য গড়ে তোলেন। তিনি কনৌজের ইন্দ্রায়ুধকে পরাজিত করেন এবং কনৌজের সিংহাসনকে নিজের নির্বাচিত চক্রায়ুধকে স্থাপন করেন। উত্তর ভারতের আরও কয়েকটি ছোটো রাজ্য ধর্মপালের আধিপত্য স্বীকার করে নেয়। কিছুকাল পরেই বৎসরাজার পুত্র দ্বিতীয় নাগভট ধর্মপালের রাজ্যবিস্তার পর্যবেক্ষণ করতে আসেন। তিনি কনৌজ জয় করেন এবং চক্রায়ুধকে বিতাড়িত করেন। এরপর দ্বিতীয় নাগভট মুঙ্গের পর্যন্ত অগ্রসর হন এবং একটি আকস্মিক যুদ্ধে ধর্মপালকে পরাজিত করেন। ধর্মপাল আত্মসমর্পণ করতে বাধ্য হন এবং রাষ্ট্রকূট সম্রাট তৃতীয় গোবিন্দের সঙ্গে মিত্রতা স্থাপন করেন। তৃতীয় গোবিন্দ উত্তর ভারত আক্রমণ করে দ্বিতীয় নাগভটকে পরাজিত করেন। রাষ্ট্রকূট নথিপত্র থেকে জানা যায় যে, চক্রায়ুধ ও ধর্মপাল দুজনেই রাষ্ট্রকূট আধিপত্য স্বীকার করেছিলেন। প্রকৃতপক্ষে তৃতীয় গোবিন্দ দাক্ষিণাত্যে ফিরে গেলে ধর্মপাল উত্তর ভারত নিজের নিয়ন্ত্রণে আনেন। তিনি ‘পরমেশ্বর পরমভট্টারক মহারাজাধিরাজ’ উপাধি গ্রহণ করেছিলেন।

ধর্মপালের পর তার পুত্র দেবপাল সিংহাসনে আরোহণ করেছিলেন। তাকে সর্বাপেক্ষা শক্তিশালী পাল শাসক মনে করা হয়। তিনি প্রাগজ্যোতিষ (অধুনা অসম) ও উৎকল (অধুনা ওড়িশা) আক্রমণ করেছিলেন। প্রাগজ্যোতিষের রাজা বিনাযুদ্ধেই তার কাছে আত্মসমর্পণ করেন এবং উৎকলের রাজ্য রাজ্য ছেড়ে পালিয়ে যান। তার উত্তরসূরিদের দ্বারা উৎকীর্ণ লিপিগুলিতে দাবি করা হয়েছে যে, তিনি আরও কিছু অঞ্চল জয় করেছিলেন। তবে এগুলি অতিমাত্রায় অতিরঞ্জিত তথ্য (নিচে ভূগোল অংশটি দেখুন)।

সঠিক অনুচ্ছেদ শিরোনাম কোনটি?
titleA. ভূগোল
titleB. ইতিহাস
titleC. পতনের দ্বিতীয় পর্যায়
titleD. ধর্মপাল ও দেবপালের রাজ্যবিস্তার
উত্তর: titleD
১৯৫০ সালে লিওনার্ড ওয়া ফার্গুসন দশটি মানদন্ডের সাহায্যে রাজনৈতিক মতকে বিস্লেষণ করেছেন: জন্ম নিয়ন্ত্রণ, সর্বোচ্চ শাস্তি, সেন্সর ব্যবস্থা, সাম্যবাদ, বিবর্তন, আইন, দেশপ্রেম, আস্তিক্যবাদ, অপরাধী এবং যুদ্ধে আচরণ। কারণ বিশ্লেষণে এসব ফলাফল জমা দিয়ে তিনি তিনটি মানদন্ড চিহ্নিত করতে সক্ষম হন যাদেরকে তিনি ধর্মবাদ, মানবতাবাদ এবং জাতীয়তাবাদ নামকরণ করেন। তিনি ধর্মবাদকে ঈশ্বরের প্রতি বিশ্বাস এবং বিবর্তন ও জন্ম নিয়ন্ত্রণ-এর প্রতি নেতিবাচক ধারণা হিসেবে সংজ্ঞায়িত করেন; মানবতাবাদকে যুদ্ধ, মৃত্যুদন্ড এবং অপরাধীর প্রতি কঠোর আচরণের বিরোধিতা হিসেবে ; এবং জাতীয়তাবাদকে সেন্সর ব্যবস্থা, আইন, দেশপ্রেম ও সাম্যবাদের প্রতি মতামতের বৈচিত্র‍্য হিসেবে সংজ্ঞায়িত করেন।

এই ব্যবস্থাটি বিশুদ্ধ তাত্ত্বিক ভিত্তির পরিবর্তে ব্যবহারিকভাবে আবির্ভাব ঘটানো হয়েছিল। এই পদ্ধতির ফলে ফার্গুসনের তিনটি কারণের ব্যাখ্যাটি বিশেষভাবে গুরুত্ব দেওয়া উচিত কেননা যদি একটি নিখুঁত বাস্তব মাপকাঠি নেয়া না হয় তবে "কারণ বিশ্লেষণ" একটি "বিমূর্ত কারণ" প্রদান করবে। যদিও জাতীয়তাবাদের মানদন্ডের প্রতিলিপি অসঙ্গত ছিল, তবে ধর্মবাদ ও মানবিকতাবাদ আবিষ্কার ফার্গুসন এবং অন্যান্যরা মূল্যায়ন করেছিল। 

সঠিক অনুচ্ছেদ শিরোনাম কোনটি?
titleA. স্থানিক মডেল
titleB. লিওনার্ড ডব্লিউ ফার্গুনসন
titleC. মিল্টন রকিচ
titleD. প্রাতিষ্ঠানিক পর্যবেক্ষণ
উত্তর: titleB
পশ্চিমবঙ্গ মেডিকেল কাউন্সিলের (ডব্লিউবিএমসি) সভাপতি ও সর্বভারতীয় তৃণমূল কংগ্রেসের এমএলএ নির্মল মাঝি প্রেস ট্রাস্ট অব ইন্ডিয়াকে (পিটিআই) বলেন যে "কাজ পুনরায় শুরু করতে ডাক্তারদের আশ্বস্ত করার চেষ্টা করা হয়েছে"। প্রতিবাদকারীরা মুখ্যমন্ত্রী মমতা বন্দ্যোপাধ্যায়কে সরাসরি হস্তক্ষেপের অনুরোধ জানিয়েছিলেন, তবে কেবলমাত্র তার উপপরিচালক স্বাস্থ্য প্রতিমন্ত্রী চন্দ্রিমা ভট্টাচার্য এনআরএসএমসিএচ পরিদর্শন করেছিলেন। ডাক্তার ও রাজ্য সরকারের প্রতিনিধিদের মধ্যে বৈঠক হয়। সরকারের মুখপাত্র বলেন, মুখ্যমন্ত্রী নিজেই পরিস্থিতি পর্যবেক্ষণ করছেন। সংসদ সদস্য অভিষেক ব্যানার্জিও আবারো কাজ শুরু করার আহ্বান জানান। যাইহোক, মধ্যস্থতা সফল ছিল না এবং প্রতিবাদ অব্যাহত থাকে।
সঠিক অনুচ্ছেদ শিরোনাম কোনটি?
titleA. মধ্যস্থতা
titleB. পটভূমি
titleC. প্রথম দিন: ১১ জুন ২০১৯
titleD. প্রতিবাদ
উত্তর: titleA
জন হান্টার ১৮৮৭ সালে শেরিংটন, ডুমফ্রাইস-শায়ার, স্কটল্যান্ডে জন্মগ্রহণ করেন। ১৯১৮ সালে তিনি হিলডা বানবারিকে বিয়ে করেন। জন-হিলডা দম্পতির ঘরে ডোরেন, শিলা, লেসলি, গর্ডন, ডেনিস এবং ডেভিড নামের ৬ সন্তান জন্মগ্রহণ করে। বড় ছেলে অ্যালেক্স হান্টার পিতার পদাঙ্ক অনুসরণ করে সাফারি গাইডের পেশা বেছে নেন ও কেনিয়ায় সাফারি গাইড হিসেবে কাজ শুরু করেন। জন হান্টার ডেনিস ফিঞ্চ হাটনের সমসাময়িক ও বন্ধু ছিলেন। ফিঞ্চ হাটনকে কেন্দ্র করে পরবর্তীতে রবার্ট রেডফোর্ড তার "আউট অব আফ্রিকা" চলচ্চিত্রটি তৈরি করেন। জন হান্টার তার লিখিত বিইয়ে বন্ধু ফিঞ্চের মর্মান্তিক মৃত্যু সম্পর্কে লিখে গিয়েছেন। ১৯৫৮ সালে জন, মাকিন্দু, কেনিয়াতে "হান্টার লজ" তৈরি করেন ও সেখানে তিনি ১৯৬৩ সালে মারা যান।

সঠিক অনুচ্ছেদ শিরোনাম কোনটি?
titleA. হান্টারের উপর লিখিত বই ও নির্মিত চলচ্চিত্র
titleB. স্বলিখিত গ্রন্থ
titleC. জন্ম ও ব্যক্তি জীবন
titleD. কর্মজীবন
উত্তর: titleC
সমগ্র খেলোয়াড়ী জীবনে তিনটিমাত্র টেস্ট ও দুইটিমাত্র একদিনের আন্তর্জাতিকে অংশগ্রহণ করেছেন জিওফ কোপ। ১৪ ডিসেম্বর, ১৯৭৭ তারিখে লাহোরে স্বাগতিক পাকিস্তান দলের বিপক্ষে টেস্ট ক্রিকেটে অভিষেক ঘটে তার। ১৮ জানুয়ারি, ১৯৭৮ তারিখে করাচীতে একই দলের বিপক্ষে সর্বশেষ টেস্টে অংশ নেন তিনি। অংশগ্রহণকৃত সবগুলো টেস্ট ও একদিনের আন্তর্জাতিকই তিনি পাকিস্তান সফরে খেলেছিলেন।

১৯৭৪ ও ১৯৭৫ সালে দুইটি চমৎকার মৌসুম অতিবাহিত করার পর মে, ১৯৭৬ সালে ব্রিস্টলে ইংল্যান্ডের টেস্ট প্রস্তুতিমূলক খেলায় অংশগ্রহণের জন্যে আমন্ত্রণ পান। দ্বিতীয় ইনিংসে ডেরেক আন্ডারউড ৪/১০ পান ও তিনি পান ৫/২৭। ফলশ্রুতিতে ইংল্যান্ড বাদ-বাকী একাদশে ৪৮ রানে গুটিয়ে যায়। ঐ গ্রীষ্মে কোপকে টেস্ট খেলার জন্যে দলে অন্তর্ভূক্তি করা হয়নি। ফলে, ওয়েস্ট ইন্ডিজে নাকানিচুবানি খেতে হয়নি তাকে। তবে, প্রথমবারের মতো বড় ধরনের সফর হিসেবে ভারত ও সিলন গমনের সুযোগ পান। এছাড়াও, ঐ মৌসুমের শীতকালে অস্ট্রেলিয়ায় অনুষ্ঠিত শতবার্ষিকী টেস্টে অংশগ্রহণের জন্যে মনোনীত হন। তন্মধ্যে ভারতে সফরের শুরুতে বেশ ভালো খেললেও টেস্টে খেলাগুলোয় অংশ নেয়ার সুযোগ ঘটেনি তার। টনি গ্রেগ সিম বোলারদেরকে প্রাধান্য দিয়ে ৩-১ ব্যবধানে সিরিজ জয় করেন।

ইংল্যান্ডের পক্ষে নিজস্ব দ্বিতীয় সফরে কেন ব্যারিংটন ব্যবস্থাপকের দায়িত্বে ছিলেন। এ সফরে তিনি মন্তব্য করেন যে, ডেরেক আন্ডারউডের চেয়েও তিনি অধিক নিখুঁততার স্বাক্ষর রাখেন। বল হাতে বড় মাপের স্পিনার না হলেও ব্যাটসম্যানদের উপর মনস্তাত্ত্বিক চাপ প্রয়োগে রান সংগ্রহ করা থেকে বিরত রাখতে সচেষ্ট ছিলেন। ১৯৭০-এর দশকে দূর্বল বোলিং আক্রমণ নিয়ে পরিচালিত হওয়া ইয়র্কশায়ার দলে প্রায়শই দীর্ঘকাল ধরে রক্ষণাত্মক বোলিং করতে পরামর্শ দেয়া হতো যা তার স্বাভাবিক আক্রমণাত্মক বোলিংয়ের বিপরীত চিত্র ছিল।

সঠিক অনুচ্ছেদ শিরোনাম কোনটি?
titleA. শৈশবকাল
titleB. আন্তর্জাতিক ক্রিকেট
titleC. পাকিস্তান গমন
titleD. প্রথম-শ্রেণীর ক্রিকেট
উত্তর: titleB
পাহাড়পুর একটি প্রাচীন নিদর্শনের স্থান। ৮ম/ ৯ম শতাব্দির পালবংশের বিহার এখানে অবস্থিত। ১৯৮৫ সালে ইউনেস্কো এটিকে বিশ্ব ঐতিহ্যবাহী স্থানের মর্যাদা দেয়।
পাহাড়পুরকে পৃথিবীর সবচেয়ে বড় বৌদ্ধবিহার বলা যেতে পারে। আয়তনে এর সাথে ভারতের নালন্দা মহাবিহারের তুলনা হতে পারে।
এটি ৩০০ বছর ধরে বৌদ্ধদের অতি বিখ্যাত ধর্মচর্চা কেন্দ্র ছিল। 
শুধু উপমহাদেশের বিভিন্ন স্থান থেকেই নয়, চীন, তিব্বত, মায়ানমার ( তদানীন্তন ব্রহ্মদেশ), মালয়েশিয়া, ইন্দোনেশিয়া প্রভৃতি দেশের বৌদ্ধরা এখানে ধর্মচর্চা ও ধর্মজ্ঞান অর্জন করতে আসতেন।
খ্রিষ্টীয় দশম শতকে বিহারের আচার্য ছিলে অতীশ দীপঙ্কর শ্রীজ্ঞান। 
সঠিক অনুচ্ছেদ শিরোনাম কোনটি?
titleA. পাহাড়পুর বৌদ্ধবিহার
titleB. কৃষি
titleC. অবস্থান
titleD. হলুদ বিহার
উত্তর: titleA
মনোবিজ্ঞানে ছায়া একটি অবচেতন জটিলতা, যা আসলে নিজের গোপনকৃত, অবদমিত বা অস্বীকৃত গুণাবলী সম্বন্ধে সচেতনতা। জুঙ্গের মতানুসারে, মানবজীবন এই ছায়ার বাস্তবতার সাথে চারভাবে বোঝাপড়া করে: অস্বীকৃতি, অভিক্ষেপ, সংহতকরণ এবং / বা রূপান্তর। বিশ্লেষণাত্মক মনোবিজ্ঞান অনুযায়ী, কোনও ব্যক্তির ছায়ায় গঠনমূলক এবং ধ্বংসাত্মক উভয় দিকই থাকতে পারে। এর আরও ধ্বংসাত্মক দিকগুলিতে, ছায়া আসলে সেই জিনিসগুলি যা ব্যক্তি নিজের সম্পর্কে স্বীকার করে না। এই ক্ষেত্রে, যাকে দয়ালু বলে মনে করা হয়, আসলে তার ছায়া কঠোর বা নির্দয় হতে পারে। বিপরীতক্রমে, যে নিজেকে নির্মম বলে অনুধাবন করে, আসলে তার ছায়া হয়তো স্নিগ্ধ। এর আরও গঠনমূলক দিকগুলিতে, কোনও ব্যক্তির ছায়া লুকিয়ে থাকা ইতিবাচক গুণাবলী উপস্থাপন করতে পারে। এটিকে "ছায়ার মধ্যে সোনা" হিসাবে উল্লেখ করা হয়েছে। জুঙ্গ, ছায়ার উপাদান সম্পর্কে সচেতন হওয়ার গুরুত্ব এবং এটিকে চেতন সচেতনতায় অন্তর্ভুক্ত করার ওপর জোর দিয়েছিলেন যাতে অন্যের প্রতি ছায়া গুণাবলীর অভিক্ষেপ এড়ানো যায়।

স্বপ্নে ছায়া প্রায়শই স্বপ্নদ্রষ্টার সমলিঙ্গ হয়ে কালো অবয়বে আসে।

ছায়ার অবদান থাকতে পারে মানব চিন্তার ইতিহাসে মহান ব্যক্তিত্ব গঠনে এমনকি আধ্যাত্মিক গুরুর জীবনেও, যাঁরা তাঁদের ছায়ার কারণে মহান হয়ে উঠতে পেরেছেন, বা বলা যায়, তাঁদের ছায়াকে (তাঁদের অবচেতন ত্রুটিগুলি) দমন না করে তাদের নিয়ে বেঁচে থাকার দক্ষতার কারণে মহান হয়েছেন।

সঠিক অনুচ্ছেদ শিরোনাম কোনটি?
titleA. প্রক্রিয়ামুখী মনোবিজ্ঞান
titleB. অবচেতন
titleC. আত্ম-উপলব্ধি এবং স্নায়বিকতা
titleD. ছায়া
উত্তর: titleD
অনলাইন ভিত্তিক ডিজিটাল বিপণন ইন্টারনেটের মাধ্যমে পণ্য ও পরিষেবাদি প্রচারের জন্য ব্যবহৃত সরঞ্জাম এবং পদ্ধতিগুলির একটি সেট। ইন্টারনেটে উপলব্ধ অতিরিক্ত চ্যানেল এবং বিপণন ব্যবস্থার কারণে এটিতে প্রচলিত ব্যবসায়ের বিপণনের চেয়ে বিপণন উপাদানগুলির বিস্তৃত পরিসীমা রয়েছে।

এটি বিপণনের অন্যতম লাভজনক এবং সফল উপায় । যেমন: প্রতিযোগিতামূলক সুবিধা, বিশাল ব্যয় হ্রাস, সর্বোত্তম নিয়ন্ত্রণ, স্মার্ট যোগাযোগ, গ্রাহক পরিষেবা উন্নত করা, সম্ভাবনা বৃদ্ধি ইত্যাদি।

সঠিক অনুচ্ছেদ শিরোনাম কোনটি?
titleA. ডিজিটাল বিপণনের সুবিধা
titleB. অফলাইন ডিজিটাল বিপণন কী?
titleC. ডিজিটাল বিপণনের প্রকার
titleD. অনলাইন ডিজিটাল বিপণন কী?
উত্তর: titleD
তাজহাট জমিদার বাড়ি রংপুর শহরের দক্ষিণে অবস্থিত। ১৯৮৪ সালে হাইকোর্ট হওয়ার পূর্ব পর্যন্ত এটি তাজহাট জমিদার বাড়ি নামেই পরিচিত ছিলো। ব্রিটিশ শাসনামলের শেষে ভবনটি দ্রুত পরিত্যক্ত এবং ক্ষয়প্রাপ্ত হতে থাকে। ১৯৮০ সালের দিকে এই ভবনটিকে "কোর্ট হাউস" হিসেবে ব্যবহার করা হয়েছিলো। ২০০৪ সালে তাজহাট জমিদার বাড়িকে সংস্কার করে যাদুঘরে রুপান্তরিত করা হয় এবং এই যাদুঘরের সংগ্রহে হিন্দুদের কালো পাথরের ভাস্কর্য, চারুলিপি এবং মুঘল আমলের শিল্প উল্লেখযোগ্য। তহবিলের অভাবে যাদুঘরটি মাঝে মাঝে বন্ধ থাকে। 
এই জমিদার বাড়িটির প্রান্তদেশ দক্ষিণ-পূর্ব সীমান্তে তিন কিলোমিটার বিস্তৃত। ধারণা করা হয় যে মহারাজ গোপাল কুমার রায় কর্তৃক বিংশ শতাব্দী শুরুতে ১৯৮৪ থেকে ১৯৯১ সালের মধ্যে এটি নির্মাণ করা হয়। বাংলাদেশের সুপ্রীম কোর্টেরর রংপুর উচ্চ আদালতের শাখা হিসেবে ১৯৯৫ সালে প্রাসাদটি ব্যবহার করা হয়েছিলো। প্রত্নতত্ত্ব বিভাগ কর্তৃক প্রাসাদটিকে সুরক্ষিত স্মৃতিস্তম্ভ হিসেবে ঘোষণা করা হয়। প্রত্নতাত্ত্বিক নিদর্শনের জন্য বাংলাদেশ সরকার ২০০২ সালে এটিকে জাদুঘরে রুপান্তরিত করে। তদানুসারে ২০০৫ সাল থেকে ভবনটি রংপুর জাদুঘর হিসেবে ব্যবহৃত হয়ে আসছে।
সঠিক অনুচ্ছেদ শিরোনাম কোনটি?
titleA. জনসংখ্যার উপাত্ত
titleB. তাজহাট জমিদার বাড়ি
titleC. জাদু নিবাস
titleD. ইতিহাস
উত্তর: titleB
আসামের গুয়াহাটিতে এক মধ্যবিত্ত পরিবারে জন্ম গ্রহণ করেন দেবাশিস বিশ্বাস। তিনি চার ভাই এবং এক বোনের মধ্যে দ্বিতীয়। তার পিতা শ্রী জিতেন্দ্রনাথ বিশ্বাস এবং মাতা শ্রীমতী বিমলা বিশ্বাস।শ্রী জিতেন্দ্রনাথ বিশ্বাস আসামের সার্কেলের টেলিফোন দপ্তরে এবং পরবর্তীকালে ডাক এবং তার বিভাগে কাজ করতেন এবং বদলীর চাকরির কারণে আসামের বিভিন্ন জায়গায় ঘুরতে হতো। অবশেষে তারা ১৯৮৩ সালে পশ্চিমবঙ্গএর নদীয়া জেলার কৃষ্ণনগরএ বসবাস শুরু করেন।

সঠিক অনুচ্ছেদ শিরোনাম কোনটি?
titleA. পর্বতারোহনের প্রশিক্ষণ
titleB. শৈশব ও কৈশোর
titleC. ব্যক্তিগত জীবন
titleD. পর্বতারোহনের অভিজ্ঞতা
উত্তর: titleB
চিতাবাঘের অর্চনা পশ্চিম আফ্রিকায় ব্যপকভাবে পাওয়া যায়। আশান্টি জনগণের মধ্যে একটি মানুষ যে একটি হত্যা করে তাকে মৃত্যুদণ্ড দেওয়া বাধ্যতামূলক্ত; কোন চিতাবাঘের চামড়া দেখার জন্যে প্রকাশ করা যাবে না, কিন্তু একটি খড় ঠাসা চিতাবাঘকে উপাসনা করা হয়। গোল্ড কোস্টে একজন চিতাবাঘ শিকারি যে তার শিকারকে হত্যা করেছে তাকে চিতাবাঘের দেহের পেছনে বয়ে আনা হয়; সে কথা বলতে পারবে না, অবশ্যই এমনভাবে তাকে রঙ লাগাতে হবে যেন তাকে একটি চিতাবাঘের মত মনে হয় এবং সেটার নড়াচড়া অনুকরন করতে হবে। লোয়ানগোতে একজন রাজপুত্রের টুপি একটি মৃত চিতাবাঘের মাথায় পরানো হয়, এবং সেটার সম্মানে নাচের আয়োজন করা হয়।

মিশরীয় ছাব্বিশতম রাজবংশে মানুষ বিশেষ বিশেষ প্রাণীর প্রজাতিকে মমি করতে শুরু করল সেই প্রজাতি যে দেবতার প্রতিনিধিত্ব করে তার প্রতি অঞ্জলি হিসেবে। লক্ষ লক্ষ মমি করা বিড়াল, পাখি, এবং অন্যান্য জীবকে মিশরীয় দেবতাদের সন্তুষ্ট করতে মন্দিরে কবর দেওয়া হয়। একটি নির্দিষ্ট দেবতার পুরোহিতকে উপাসকেরা অর্থ প্রদান করত একটি প্রাণী সংগ্রহ এবং মমিতে পরিণত করতে এবং মমিটি দেবতার অর্চনার কেন্দ্রের কাছে রাখা হত। সিংহ মিশরীয় দেবতা হোরাস, নেফেরটাম, রা এবং সেখমেটের সাথে সম্পর্কিত ছিল। বালবেকে একজন সিংহ- দেবতা ছিল। ইসলাম পূর্ব আরবদের একজন সিংহ- দেবতা ছিল, ইয়াগুথ। আধুনিক আফ্রিকায় আমরা একটি সিংহ- বিগ্রহ খুঁজে পাই বালোন্ডাদের মধ্যে। সিংহ হেবাটের কাছে, হারিয়ায়নদের মাতা দেবী পবিত্র ছিল

ইহুদীধর্মে কুলপতি জ্যাকব তার পুত্র জুডাহকে আশীর্বাদ করার সময় এক গুর আরিয়েহ বলে সম্বোধন করেন גּוּר אַרְיֵה יְהוּדָה, একজন “তরুণ সিংহ” (জেনেসিস ৪৯:৯)। এভাবে জুডাহের সিংহ অন্যান্য ইব্রাহিমীয় অর্চনায় সম্মানিত হতে থাকে, তাদের নবীর প্রতীক হিসেবে, যেমন যিশু এবং প্রথম হেইলি সেলাসি, রাস তাফারি।

মেসোআমেরিকায় অ্যাজটেক, মায়া এবং ওলমেকদের মধ্যে জাগুয়ার উর্বরতা এবং সাহসের প্রতীক হিসেবে সম্মানিত হত, এবং ওঝাবৃত্তিতে এক গুরুত্মপূর্ণ ভূমিকা ছিল বাঘের।

সঠিক অনুচ্ছেদ শিরোনাম কোনটি?
titleA. কুকুর
titleB. বৌদ্ধধর্ম
titleC. ফেলিডি (বিড়াল প্রজাতি)
titleD. তিমি
উত্তর: titleC
১৯৮৫ সালে মৃত্যুর মুখ থেকে ফিরে আসেন হকিং ৷ ১৯৮৫ সালের গ্রীষ্মে জেনেভার সার্ন-এ অবস্থানকালে নিউমোনিয়ায় আক্রান্ত হয়েছিলেন বিজ্ঞানী ৷ চিকিৎসকরাও তার কষ্ট দেখে একসময় লাইফ সাপোর্ট সিস্টেম বন্ধ করে দেওয়ার প্রস্তাব দিয়েছিলেন ৷ সম্প্রতি হকিংয়ের জীবন নিয়ে তৈরি হয়েছে এক তথ্যচিত্র। সেখানেই এই তথ্য জানিয়েছেন হকিং। তিনি বলেছেন, ‘নিউমোনিয়ার ধকল আমি সহ্য করতে পারি নি, কোমায় চলে গিয়েছিলাম। তবে চিকিৎসকরা শেষ অবধি চেষ্টা চালিয়ে গিয়েছিলেন , হাল ছাড়েননি ৷’ কিন্তু চেষ্টা সত্ত্বেও অবস্থার উন্নতি না হওয়ায় যন্ত্রণা থেকে মুক্তি দিতে চিকিৎসকরা হকিংয়ের স্ত্রী জেনকেও লাইফ সাপোর্ট সিস্টেম বন্ধ করে দেওয়ার কথা জানান। তবে সে প্রস্তাবে অবশ্য রাজি হন নি জেন। পাঁচ দশক ধরে মোটর নিউরোনের ব্যাধির শিকার জগৎখ্যাত এই পদার্থবিদ। বিশেষজ্ঞদের মত, এই রোগে আক্রান্তরা বড়জোর বছর পাঁচেক বাঁচেন। তথ্যচিত্রে তুলে ধরা হয়েছে রোগের সঙ্গে হকিংয়ের লড়াইয়ের কাহিনি ৷ বেঁচে থাকার জন্য হকিংয়ের আর্তিও ফিরে এসেছে বারে বারে ৷

গত দু’দশকের সঙ্গী জেন বলেছেন, ‘হকিংয়ের এই ব্যাধি আমাদের ব্যক্তিজীবনের কৃষ্ণ বিবর। যে গহ্বরে বাঁচার আশা হয়ত তলিয়ে যেতে পারত অনেক আগেই। কিন্তু সম্পর্কে আস্থা আর পরস্পরের প্রতি অগাধ ভালোবাসা তলিয়ে যেতে দেয় নি।’ তথ্যচিত্রে কর্মজীবনের চেয়ে হকিংয়ের ব্যক্তিজীবনকে বেশি গুরুত্ব দেওয়ায় বিজ্ঞানীদের একাংশ অসন্তোষ প্রকাশ করেছেন। তাদের দাবি, বিজ্ঞানে অবদান ছাড়া হকিংয়ের জীবনকে দেখানো মানে বকলমে তাকেই গুরুত্বহীন করে তোলা৷ তবে তথ্যচিত্রে এমন কিছু তথ্যও পরিবেশিত হয়েছে, যা হকিংয়ের একটা অদেখা দিক আমাদের সামনে তুলে ধরে।

সঠিক অনুচ্ছেদ শিরোনাম কোনটি?
titleA. সমকালীন মন্তব্যগুচ্ছ
titleB. জন্ম ও পরিবার
titleC. স্নাতক বছরসমূহ
titleD. মানবজাতির ভবিষ্যৎ
উত্তর: titleA